open-index/open-wikipedia-markdown huggingface dataset:
קרב מפרץ דלאוור

**קרב מפרץ דלאוור** (באנגלית: **Battle of Delaware Bay**), או **קרב קייפ מאי** (**Battle of Cape May**), היה קרב ימי שאירע בין ממלכת בריטניה לארצות הברית במלחמת העצמאות האמריקאית בין 7 באפריל ל-8 באפריל 1782. פלגה בריטית של שלושה כלי שיט תקפה שלושה כלי שיט אמריקאים, אשר ליוו צי סוחרים. הקרב שהתפתח לאחר מכן במפרץ דלאוור, ליד קייפ מאי, הסתיים בניצחון מוחץ של הכוחות האמריקאיים. התקרית ארעה בבוקר יום 7 באפריל, עת נתקלו 5 ספינות סוחר אמריקאיות בצי של חיל הים הבריטי. בעקבות ההתערבות של הצי האמריקאי הסתיים הקרב ביום שלמחרת בניצחון של הכוחות האמריקאיים. שני הצדדים הלוחמים ספגו אבדות כבדות, לצי הבריטי נהרגו עשרים איש ושלושים ושלושה נפצעו, ולכוחות האמריקניים היה אובדן של ארבעה הרוגים ואחד עשר פצועים.

## קישורים חיצוניים
* ''The United States' naval chronicle'', Volume 1
* ''Joshua Barney: hero of the Revolution and 1812''
*''Hazard's Register of Pennsylvania'', Volumes 9-10

מפרץ דלאוור
מפרץ דלאוור
מפרץ דלאוור
קטגוריה:1782 בארצות הברית
רועי גולדשטיין

[שמאל|ממוזער|רועי וחבר קבוצתו [מיהקל ראים (משמאל) במירוץ הרונד אום קלן]]
**רועי גולדשטיין** (נולד ב-20 במאי 1993) הוא רוכב אופניים מקצועי ישראלי לשעבר שהחזיק פעמיים בתואר אלוף ישראל באופני כביש. גולדשטיין רכב בקבוצת Israel Cycling Academy משנת 2015 עד 2019 וגם אחיו עומר רוכב בקבוצה בשנתיים האחרונות. פרש מרכיבה מקצועית בתום עונת 2019.

## קריירה
רועי החל להתאמן ולהתחרות בקבוצת אופני ההרים של טימישגב - קבוצת האופניים הפועלת באזור משגב בהדרכתו של המאמן עוז דודאי. בהמשך הצטרף לקבוצת אופני הכביש "500 וואט", בהדרכת אילן אולמן. בסוף עונת 2015 הצטרף לIsrael Cycling Academy. הוא סיים שלישי באליפות ישראל באופני כביש ולא הצליח לסיים את אליפות אירופה עד גיל 23 שהתרחשה באסטוניה. באליפות העולם עד גיל 23, סיים במקום ה-117.

ב-2016 השתתף במרוצים נוספים כמו טור רואנדה, טור סיביו, ועוד, אך שימש כפועל בהם ולא הגיע להישגים בולטים. באליפות אירופה לא הצליח לסיים את המירוץ, ובאליפות ישראל באופני כביש הגיע 3.

ב-2017 מניין המרוצים של גולדשטיין המשיך לעלות, הוא סיים 6 באליפות ישראל בנגד השעון אך ניצח את אליפות הכביש. ורשם עוד הישג נאה כשהחזיק את חולצת המטפס בוואלטה פורטוגל יום אחד.

ב-2018 רועי שמר על תוארו כאלוף ישראל כשניצח את גיא שגיב בספרינט אל הקו, אך לא רשם תוצאות בולטות מעבר לכך ושימש בעיקר כפועל.

ב-2019 רועי לא היה במאבק על תואר אלוף ישראל באופני כביש, וסיים במקום ה-5 בלבד, 23:39 דקות לאחר המנצח, גיא שגיב.

ב-24 באוגוסט 2019, השיג רועי את הישג שיאו לאחר שסיים במקום ה-8 בקטע ה-4 של טור דנמרק, שנחשב טור קשה וטכני מאוד.

## קישורים חיצוניים

* רועי גולדשטיין באתר ProCyclingStats
* 

## הערות שוליים

קטגוריה:רוכבי אופניים ישראלים
קטגוריה:אלופי ישראל בספורט
קטגוריה:בוגרי התיכון האזורי משגב
קטגוריה:ישראלים שנולדו ב-1993
קטגוריה:גילון: אישים
פורמולה אי עונת 2014/2015

**עונת 2014/2015** היא עונת הבכורה של אליפות הפורמולה אי, האליפות הבכירה למכוניות חשמליות המוכרת על ידי הפדרציה הבינלאומית לרכב (FIA). מרוץ הבכורה התקיים ב-13 בספטמבר 2014 בבייג'ינג, סין. במהלך העונה התקיימו 11 מרוצים ובסיומה זכה נלסון פיקה ג'וניור באליפות הנהגים. קבוצת רנו אי. דאמס זכתה באליפות היצרנים.

## קבוצות ונהגים

## לוח המרוצים
במהלך העונה התקיימו 11 מרוצים. לוח המרוצים הראשוני בו נכללו 10 מרוצים אושר על ידי מועצת הספורט העולמית של FIA בדצמבר 2013. במהלך חודש אפריל 2014 בוצעו בלוח מספר שינויים, ביניהם הוצאת המרוץ שתוכנן להתקיים בריו דה ז'ניירו מהסבב והעברת המרוץ בלוס אנג'לס ל-4 באפריל. בהמשך החודש הודיעו הרשויות בלוס אנג'לס כי המרוץ יתקיים במרחק 40 ק"מ מהעיר, במסלול המבוסס על מסלול הרחוב של לונג ביץ'. בחודש פברואר הוכרז על הוספת מרוץ במוסקבה, דבר שהעלה שוב את מספר המרוצים המתוכננים לעשרה. כמה ימים לאחר מכן הוכרז כי מרוץ סיום העונה, שתוכנן להתקיים בלונדון יכלול 2 מרוצים, שיתקיימו בהפרש של יום.

## מרוצים
### שיטת הניקוד
הנקודות באליפות חולקו בהתאם לפירוט בטבלה הבאה

התוצאה הנמוכה ביותר של כל נהג לא הובאה בחשבון בחישוב הנקודות הסופי. מרוץ בו הנהג נפסל לא ניתן לביטול ונלקח בחשבון בחישוב התוצאות הסופי.

### אליפות הנהגים

## קישורים חיצוניים

* 

## הערות שוליים

קטגוריה:עונות בפורמולה אי
קטגוריה:תחרויות ספורט מוטורי ב-2014
קטגוריה:תחרויות ספורט מוטורי ב-2015
שווייץ ההולשטיינית

[ממוזער|ציור מן [המאה ה-19, *Holsteinische Landschaft* ("נוף הולשטייני"), מאת אדולף פרידריך פולקמר.]]
**שווייץ ההולשטיינית** (בגרמנית: **Holsteinische Schweiz**) הוא אזור במדינת שלזוויג-הולשטיין שבגרמניה, בין הערים קיל וליבק. האזור מורכב גבעות רבות, ומתערובת של יערות ואגמים, המזכירים את הגאוגרפיה של שווייץ. זוהי שמורת טבע, ואחד מהאזורים המתוירים בצפון גרמניה.

## גאוגרפיה
[ממוזער|שדה [לפתית פורח במחוז פלן]]
שווייץ ההולשטיינית שוכנת במזרח שלזוויג-הולשטיין. אזור ציורי זה, במחוז ההיסטורי ואגריה , אין גבולות גאוגרפיים או פוליטיים מוגדרים. מרבית השטח הוא חלק ממחוזות אוסטהולשטיין ופלן, בערך בין הערים קיל וליבק, והוא משתרע לאורך הים הבלטי. עיירות עיקריות באזור הן מאלנטה (Malente), ליטיינבורג (Lütjenburg), אולדנבורג בהולשטיין (Oldenburg in Holstein), פרץ (Preetz) ופלן (Plön).

האזור משופע במורנות צעירות (15 עד 20 אלף שנה לפני זמננו) המאפיינות את ארץ-הגבעות של שלזוויג-הולשטיין, שנוצרו בעידן הקרח האחרון. חורשות קטנות מתחלפות במהירות בשדות מגודרים ומעובדים, ובאזור נראים אגמים רבים בין גבעות נמוכות. בין האגמים אגם פלן הגדול (Großer Plöner See), דיקזה (Dieksee) וקלרזה (Kellersee). נהרות וכרי מרעה כמו נהר השוונטינה, שזורם ללשון-הים קיל, או נהר קוסאו (Kossau), שנשפך לאגם בינן הגדול  קיימים בשפע באזור. הנקודה הגבוהה ביותר היא גבעת בונגסברג (Bungsberg), שגובהה 167 מטרים מעל פני הים, ובה שוכנת גם מעלית הסקי היחידה במדינה.

## היסטוריה
ממוזער|טירת פלן
שווייץ ההולשטיינית מיושבת כבר כמה אלפי שנים. בימי הביניים המוקדמים נכבש חלק מהאזור על ידי ונדים-סלאבים, שעדיין ניתן למצוא את עקבותיהם, למשל, באולדנבורג, והקימו את היישובים פלן ואויטין (Eutin). בימי הביניים, החל מהמאה ה-9, היה האזור בשליטת האימפריה הקרולינגית. בסוף ימי הביניים התפתחו העיירות בשווייץ ההולשטיינית לכדי מרכזים מסחריים ואדונים פיאודליים מקומיים הרחיבו את האחוזות המבוצרות שלהם. בתחילת העת החדשה הפכו האחוזות הללו ל"אחוזות אציליות" (Adliges Güter), אדמות אריסטוקרטים ששלטו בנוף ובכלכלה מ-1500 ועד המאה ה-20. החל מהמאה ה-16 הפכו פלן ואויטין למגורי ענפים שונים של בית אולדנבורג.

לאחוזות אלו הייתה סצנה תרבותית משגשגת, שהובילו למשל לכך שאויטין כונתה "ויימאר של הצפון". עד אמצע המאה ה-19 נשלט האזור בידי דנמרק, תחילה כפייף ולאחר מכן כחלק ממדינת הלאום הדנית. בשנת 1867 הועברה לרשות פרוסיה, יחד עם שאר הולשטיין. לאחר מלחמת העולם הראשונה התפרקו חלק מן האחוזות שאכלסו את האזור, והחל מסיומה של מלחמת העולם השנייה משחקת תיירות חלק משמעותי בכלכלת האזור.

## קישורים חיצוניים

* 
* שווייץ ההולשטיינית  (גרסת ארכיון בארכיון האינטרנט)
* שמורת הטבע שווייץ ההולשטיינית 

## הערות שוליים

קטגוריה:שלזוויג-הולשטיין: גאוגרפיה
קטגוריה:גרמניה: אזורים
קטגוריה:גרמניה: פארקים
סנסיס דאוגלישקיס

**סנסיס דאוגלישקיס** (בליטאית: **Senasis Daugėliškis**, "דאוגלישקיס הישן"; בעבר רק **דאוגלישקיס**, בליטאית: **Daugėliškis**, בפולנית: **Daugieliszki**, **דאוגיילישקי**, ברוסית: **Даугелишки**, **דאוגלישקי**) הוא כפר במחוז המשנה איגנלינה במחוז אוטנה שבליטא. הוא נמצא על גדות אגם וירקשטה , במרחק של כשלושה קילומטרים מנאויאסיס דאוגלישקיס ("דאוגלישקיס החדש") ובמרחק של כשבעה קילומטרים מאיגנלינה, בירת מחוז המשנה. בכפר מתגוררים 31 תושבים (נכון ל-2011).

## היסטוריה
הכפר הוזכר לראשונה במהלך המאה ה-15, אך ככל הנראה נוסד מאות שנים לפני כן ומקור שמו הוא בדוכס הליטאי דאוגירוטיס  שחי עד תחילת המאה ה-13. ב-1664 יאן השני קז'ימייז', מנהיג האיחוד הפולני-ליטאי, העניק לכפר כמה סמכויות עירוניות כמו עריכת שוק, אך הכפר נפגע ממלחמות וממגפות שפקדו את האזור מאותה תקופה למשך כמאה שנים.

עד המאה ה-19 הכפר נודע רק בתור דאוגלישקיס, אך בעקבות היווצרות נאויאסיס דאוגלישקיס בסופו של דבר נוסף לו התואר סנסיס, "ישן".

בתחילת המאה ה-18 הגיעו היהודים הראשונים לכפר, אך בסופו של דבר רובם המוחלט עבר לנאויאסיס דאוגלישקיס עם הקמת הכפר החדש.

## קישורים חיצוניים

## הערות שוליים

קטגוריה:ליטא: יישובים
קטגוריה:מחוז אוטנה
קירית אונגול

**קירית אונגול** הוא מקום בלגנדריום של טולקין שבו פרודו מורעל על ידי העכבישה שילוב וסם לוקח ממנו את הטבעת.
## שר הטבעות
בדרכם אל מורדור, פרודו בגינס, סם גמג'י וסמיאגול (גולום) נתקלים במעבר קירית אונגול. שם, לפני הרבה זמן סמיאגול, וחברתו העכבישה שילוב, רקמו תוכנית: שילוב תהרוג את פרודו, וסמיאגול את סם. כשהם מגיעים למאורת שילוב, אז גולום בחשכה עוזבם והולך אל שילוב. כשהם שומעים לחשושים, פרודו מוציא את צלוחית גלדריאל ששמור בה כוכב אארנדיל, ורואה לראשונה את שילוב. אז היא רודפת אחריו וסם מנסה להדביקו. אך סמיאגול עוצר בעדו. הם מתגוששים בזמן שפרודו ושילוב מנהלים קרב. שילוב מרעילה את פרודו, והוא פוגע בה קשה. פגיעה כזאת לא ראתה מאז ברן. סם, לאחר שסמיאגול ברח, רץ אל פרודו ורואה אותו מוטל כמעט כמו מת. עכשיו הבין: המראה שראה במראת גלדריאל לא פרודו ישן, אלא פרודו מת. הוא לוקח את עוקץ, צלוחית גלדריאל, והטבעת והולך. אך אורקים בשם גורבג ושגרט מגיעים, ורואים שפרודו לא מת ותופסים אותו. הם מביאו לצריח קירית אונגול, שם מפשיטים אותו, ושגרט וגורבג רבים על שריון המיתריל של פרודו. סם מנצל את ההזדמנות ומציל את פרודו.
## הערות שוליים

קטגוריה:הארץ התיכונה
קטגוריה:שר הטבעות: מקומות
נונאטאקי צ'רץ'

**נונאטאקי צ'רץ**' (באנגלית: **Church Nunataks**) הם שורה של נונאטאקים קטנים בארץ אנדרבי שבאנטארקטיקה.

שורת הנונאטאקים נמצאת 2 קילומטרים צפונית מזרחית להר סמת'רסט ו-52 קילומטרים דרומית מערבית להר סטור האנאקן.

## היסטוריה
### גילוי הנונאטאקים
הנונאטאקים מופו בהתבסס על תצלומי אוויר שצולמו בשנת 1957 על ידי מטוס משלחת החקר הלאומית האוסטרלית לאנטארקטיקה.

### מקור השם
שמם של הנונאטאקים ניתן להם על ידי ועדת השמות האנטארקטיים של אוסטרליה.

הנונאטאקים נקראים על שמו של ס. וו. צ'רץ' (S.W. Church) שהיה קצין רדיו בתחנת וילקס בשנת 1961.

## קישורים חיצוניים
* נונאטאקי צ'רץ' באתר הסקר הגאולוגי של ארצות הברית
* נונאטאקי צ'רץ' באתר הגאזט האנטארקטי של ממשלת אוסטרליה
* נונאטאקי צ'רץ' באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נונאטאקי צ'רץ'

## הערות שוליים

צ'רץ'
אלי קוט

**אלי טיבינה קוט** (בהולנדית: **Elly Tibina Koot**; נולדה ב-1943) היא דוגמנית הולנדית. מיס הולנד ומיס אירופה לשנת 1964.

## ביוגרפיה
קוט נולדה ברוטרדם בזמן שאמה ביקרה קרובי משפחה וגדלה באמסטרדם על הבלומנמארקט, היא הבכורה מבין ארבעה ילדים. היא התגלתה על ידי צלם האופנה הנס דוקרס (Hans Dukkers).

ב-1964 נבחרה למיס הולנד אך היא לא לקחה חלק בתחרות מיס עולם עקב התנגדותו של בן זוגה.

בתחרות מיס אירופה 1964 היא זכתה במקום הראשון.

היא הופיעה בפרסומת של מותג הטיפוח "rexona" ובמהלך הצילומים הכירה את בעלה לעתיד הצלם פרנק ברנדט, לו נישאה ב-1966.

היא עבדה בעיקר כדוגמנית צילום אך הופיעה גם בתצוגות אופנה של מספר מעצבים וביניהם פרנק גוברס (Frank Govers).

במהלך שנות השבעים היא הייתה שופטת במספר תחרויות יופי בהולנד וביניהן "מיס אמסטרדם 1973".

ב-1996 החלה לעבוד בבית האופנה של המעצב מארט ויסר באמסטרדם.

ב-1976 נולדה בתה.

## קישורים חיצוניים

*כתבה באתר independentfashiondail

## הערות שוליים

קטגוריה:זוכות מיס הולנד
קטגוריה:זוכות מיס אירופה
קטגוריה:הולנדיות שנולדו ב-1943
קטגוריה:הולנדים שנולדו ב-1943
דאוגלישקיס

**דאוגלישקיס** (בליטאית: **Daugėliškis**, בפולנית: **Daugieliszki**, דאוגיילישקי) היה שמו של יישוב במחוז אוטנה בליטא שהתפצל לשניים, ושני יורשיו מוכרים לעיתים בשם זה בלבד.
As I Came of Age

***As I Came of Age*** (בעברית: **כשהגעתי לגיל**) הוא אלבום האולפן השני של הזמרת-יוצרת האנגלייה שרה ברייטמן. האלבום יצא לאור ב-1 במאי 1990, בהוצאת חברת התקליטים פולידור רקורדס. מתוך האלבום יצאו הסינגלים: "Love Changes Everything" ו-"Something to Believe In".

במטרה לעזור בקידומו, הופץ *As I Came of Age* בשלושה פורמטים: תקליטור, קלטת שמע ותקליט.

## רקע והוצאה
*As I Came of Age* הופק על ידי ואל גאראי. חלק מהשירים שנכללים בו הם שירים ידועים, אותם ביצעה שרה ברייטמן מחדש, כדוגמת השירים: "Love Changes Everything", "", ו-"Alone Again Or". על בסיס שמו של "Love Changes Everything", נוצר שמו של האלבום, *[[Love Changes Everything]]* (2005).

עטיפת האלבום מציגה ציור של ברייטמן, שהושפע מהציור הידוע *The Kings' Orchard*, של ארתור יוז, משנת 1858.

## רשימת רצועות

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים שהופקו על ידי ואל גאראי
קטגוריה:אלבומי חברת פולידור רקורדס
The Archer

"**The Archer**" (בעברית: "**הַקַּשָּׁת**") הוא סינגל שיווקי אשר הוקלט על ידי הזמרת-יוצרת האמריקאית טיילור סוויפט, מתוך אלבומה השביעי, *[[Lover]]*. השיר יצא לאור ב-23 ביולי 2019, על ידי חברת התקליטים ריפבליק רקורדס.

עם יציאתו נכנס השיר אל המקום ה-69 במצעד הבילבורד הוט 100, ולאחר כמה שבועות, הגיע אל המקום ה-38.

## רקע וכתיבה
ב-22 ביולי 2019, פרסמה סוויפט ברשתות החברתיות שלה כי היא עתידה להוציא שיר חדש מתוך האלבום. בהמשך, הודיעה כי בחצות של 23 ביולי 2019, יעלה השיר לכל רשתות הזרמות המדיה השונות. כמו כן, דיברה עליו סוויפט בשידור חי מן האינסטגרם שלה. בקליפ של "You Need to Calm Down" רמזה סוויפט על יציאת "The Archer".

באותו השידור החי, הודיעה סוויפט באופן רשמי כי השיר הוא לא הסינגל השלישי מתוך האלבום, אלא שיר שאהוב עליה במיוחד מתוך האלבום.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-22 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:בלדות סינת'-פופ
קטגוריה:שירי אלקטרופופ
קטגוריה:שירי דרים פופ
קטגוריה:שירי סינת'-פופ אמריקאיים
קטגוריה:שירים אמביינטיים
יחסי הונגריה–מונקו

**יחסי הונגריה–מונקו** הם היחסים הדיפלומטיים הרשמיים שבין **[[הונגריה]]** לבין **[[מונקו|נסיכות מונקו]]**.

## סקירה כללית
עד שנת 2016 בין שתי המדינות לא שררו יחסים דיפלומטיים איך התקיים ייבוא וייצוא של סחורות ותיירים נכנסו ויצאו באופן חופשי (הכניסה למונקו היא חופשית דרך צרפת).

ב-2 במאי 2016 נערך טקס כינון יחסים דיפלומטיים רשמיים בין הונגריה לבין נסיכות מונקו בפריז, שגרירות הונגריה בפריז הואמנה גם על מונקו בהתאם. הונגריה ומונקו יכלו לכונן את היחסים הדיפלומטיים אודות לאמנה המתירה את מונקו מצרפת בקשרי החוץ שלה שנחתמה ב-1 בדצמבר 2005.

מונקו היא המדינה האחרונה שכוננה עם הונגריה יחסים דיפלומטיים רשמיים, וכך השלימה הונגריה יחסים עם כל מדינות אירופה.

## נציגויות דיפלומטיות
* הונגריה אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת הסמוכה, ואמונה על מונקו. הונגריה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.
* מונקו אינה מיוצגת בהונגריה בדרג השגרירות. מונקו מיוצגת בהונגריה בדרג הקונסולרי באמצעות קונסוליה שהיא מחזיקה בבודפשט, בירת המדינה.

## קישורים חיצוניים
* Establishment of Diplomatic Relations between the Principality of Monaco and Hungary, אתר משרד החוץ של מונקו, 4 במאי 2016
* And Finally, Monaco: Hungary Now Has Diplomatic Relations With All European Countries, הונגרי טודיי, 4 במאי 2016

## הערות שוליים

קטגוריה:ערכים ללא קטגוריות פיזיות - יחסי חוץ
הילדה ואן דר מלן

**הילדה ואן דר מלן** (בהולנדית: **Hilda van der Meulen**; נולדה ב-3 בינואר 1971) היא דוגמנית ושחקנית הולנדית.

## ביוגרפיה
ואן דר מלן נולדה בהירנפיין במחוז פריסלנד שבהולנד. היא עסקה ברכיבת סוסים והשתתפה בתחרויות בתחום.

בהיותה דוגמנית נבחרה למיס פריסלנד, לאחר מכן זכתה בתחרות היופי מיס הולנד.

היא ייצגה את הולנד בתחרות מיס עולם 1993.

היא עבדה בלונדון ובלוס אנג'לס, ולמדה בבית ספר למשחק בבוורלי הילס (Beverly Hills Playhouse).

ב-1998 הופיעה בסרט הקומדיה "FL 19,99", שהוצג בפסטיבל הסרטים של רוטרדם.

ב-1999 הופיעה בסרט האמריקאי "Soccer Dog: The Movie", אודות כלב המפגין יכולות בספורט.

ב-2000 שיחקה בשני פרקים של אופרת הסבון "Goede tijden, slechte tijden", המשודרת בערוץ RTL 4. באותה שנה שיחקה בסרט הדרמה "Attraction" לצד גרטשן מול ובסרט הטלוויזיה "Bar Hopping" לצד ניקול סאליבן.

ב-2002 שיחקה בסרט הפשע "Liberty Stands Still" לצד הארט בוכנר.

ב-2005 גילמה את רעייתו הרוסייה של דולף לונדגרן בסרט הגרמני-אמריקאי "The Mechanik".

ב-2008 הופיעה בסרט האימה "Shark in Venice" לצד סטיבן בולדווין.

ב-2011 לקחה חלק בכתיבת התסריט לסרט "Penny's Shadow".

היא פעילה בנושאי זכויות האדם.

## קישורים חיצוניים
* 

קטגוריה:דוגמניות הולנדיות
קטגוריה:זוכות מיס הולנד
קטגוריה:משתתפות בתחרות מיס עולם 1993
קטגוריה:שחקניות קולנוע וטלוויזיה הולנדיות
קטגוריה:פעילות חברתיות
קטגוריה:הולנדיות שנולדו ב-1971
קטגוריה:הולנדים שנולדו ב-1971
צנתר ורידי פריפרי

שמאל|ממוזער| ונפלון רגיל1. הוונפלון עצמו מורכב מ (a) קצה של המחט להכנסה לווריד, (b) כנפיים להחזקת הוונפלון ואבטחתו בשלב יותר מאוחר באמצעות איספלניות (c) שסתום חד-כיווני שמאפשר הזרקת תרופות בעזרת מזרק, (d) סוף המאפשר חיבור לקו עירוי תוך ורידי, ומכסה בין השימושים. 2. המחט (נסוגה באופן חלקי) המשמשת רק כמייצבת של הצינורית בזמן ההחדרה לווריד 3. מכסה ההגנה אשר מוסר לפני השימוש.
ממוזער| קטטר תוך ורידי במקומו, קבוע לזרוע המטופל בעזרת דבקים ומחובר לעירוי.
ברפואה, **צנתר ורידי פריפרי** (באנגלית: peripheral venous catheter) או **ונפלון** הוא צנתר (צינור קטן וגמיש) המונח בווריד היקפי לטיפול תוך ורידי כמו נוזלים תרופתיים. לאחר ההכנסה ניתן להשתמש במתקן לצורך החדרת תרופות ושאיבת דם.

## שימוש
הוונפלון מוחדר לווריד על ידי מחט (בדומה לשאיבת דם), שמוסר לאחר מכן בזמן שצינורית הפלסטיק הקטנה נשארת במקומה. לאחר מכן מקבעים את הוונפלון על ידי הדבקתו באמצעות איספלניות.

ונפלון הוא אמצעי הגישה הוורידית הנפוצה ביותר ברפואה.

צנתר ורידי פריפרי בדרך כלל מחובר לווריד ביד או בזרוע. יש להבדיל אותו מקטטר ורידי מרכזי המוחדר לווריד מרכזי, או צנתר עורקי אשר ניתן למקם בעורק היקפי או מרכזי. בילדים ניתן להשתמש בג'ל הרדמה מקומי (כגון לידוקאין) במקום ההכנסה כדי להקל על ההחדרה.

## גדלים
הגדלים של הוונפלונים השונים נמדדים באמצעות מד בירמינגהאם. המדדים הם ביחס הפוך לקוטר הצנתר ומסומנים באות G (מהמילה gauge באנגלית).

## קישורים חיצוניים

## הערות שוליים

קטגוריה:צנתרים
קו 1 (הרכבת התחתית של מדריד)

**קו 1 של הרכבת התחתית של מדריד** (בספרדית: **línea 1**) הוא קו רכבת תחתית במערכת הרכבת התחתית של מדריד. הקו, שהוא הקו הראשון שנפתח במערכת, נוסע לאורך כל מסלולו מתחת לאדמה. סמל המסלול של הקו הוא בצבע תכלת ופועלות בו 33 תחנות על 24 קילומטר מקצה לקצה. קו 1 הוא הקו השני העמוס ביותר במערכת הרכבת התחתית של מדריד, לאחר קו 6, עם יותר מ־7.5 מיליון נסיעות חודשיות.

## מסלול הקו
הקו, החוצה את מדריד מצפון לדרום בכעין חצי עיגול, מתחיל את מסלולו ברובע קוסטייארס שבצפון העיר. בדרכו הוא מצטלב עם קווים נוספים, אך ברוב הדרך הוא אינו נפגש עם קווים נוספים ונוסע במסלול נפרד משלו. בסמוך למרכז העיר פונה הקו במסלול מעט אלכסוני לכיוון דרום-מזרח ומגיע עד לשכונת אנסנצ'ה דה ואייקאס (Ensanche de Vallecas), שם נמצאת תחנתו הסופית.

## היסטוריה
הקו היה קו המטרו הראשון של הרכבת התחתית של מדריד, וקו המטרו הראשון שנבנה בכל ספרד. הוא הכיל במקור רק 8 תחנות המחברות את קואטרו קמינוס (Cuatro Caminos) שבצפון למרכז העיר בפוארטה דל סול. קו 1 מציין את תחילת הרכבת התחתית של מדריד עם חנוכתה ב־17 באוקטובר 1919, והוא החל לשרת את ציבור הנוסעים 14 יום לאחר מכן, ב־31 באוקטובר. מאז שנפתח הורחב הקו מספר פעמים, כולל ההארכה הצפונית האחרונה לקוסטייארס (פינר דה צ'מרטין) ב־11 באפריל 2007, והארכה דרומית ב־16 במאי 2007 לוולדקארוס.

## קישורים חיצוניים
* 

קטגוריה:קווי הרכבת התחתית של מדריד
רסלמניה 17

**רסלמניה 17** (או בשמו המוכר יותר **WrestleMania X-Seven**) היה אחד מאירועי השלם וצפה של ארגון ההיאבקות האמריקאי ה-WWF. האירוע כלל את שני המותגים (Raw וסמאקדאון) ונערך ב-1 באפריל 2001, באצטדיון הרליאנט אסרודום שביוסטון, טקסס. האירוע היה האירוע ה-17 בסדרת אירועי רסלמניה.

## הפקה
### רקע

רסלמניה נחשב לאירוע הדגל של ה-World Wrestling Federation (ה-WWF, כיום ה-WWE), מאז שהתקיים לראשונה בשנת 1985. זה הוא אירוע השלם וצפה עם תקופת הקיום הארוכה ביותר בהיסטוריה והוא נערך מדי שנה בין אמצע חודש מרץ לאמצע חודש אפריל. הוא אחד מארבעת אירועי השלם וצפה המקוריים של הארגון, לצד רויאל ראמבל, סאמרסלאם וסדרת ההישרדות; אירועים המכונים "ארבעת הגדולים". אירוע הרסלמניה מתואר כ"סופרבול של הספורט הבידורי".

### עלילות

באירוע נערכו 12 קרבות וביניהם קרב TLC: שולחנות, סולמות וכיסאות על אליפות הזוגות העולמית של ה-WWF בין ההארדי בויז (ג'ף הארדי ומאט הארדי), אדג' וכריסטיאן האלופים, והדאדלי בויז. במהלך הקרב, ביצע אדג' את מהלך הסיום שלו, ספיר, מהחבל העליון, על ג'ף הארדי שהיה תלוי על החגורות שהיו תלויות מעל הזירה, מהלך זה נחשב עד היום לאחר ממהלכי הסיום המפורסמים ביותר שנראו ב-WWE. בסוף הקרב, הצליח אדג' בעזרתו של ריינו לטפס על הסולם, להוריד מוו התלייה את חגורות האליפות ולזכות בהן ביחד עם כריסטיאן. קרב נוסף שהתקיים היה בין אנדרטייקר לטריפל H. אנדרטייקר הצליח לבצע את אחד ממהלכי הסיום שלו, הנסיעה האחרונה, וניצח את טריפל H. הקרב המרכזי של האירוע היה קרב ללא חוקים על אליפות ה-WWF בין האלוף המכהן, דה רוק למנצח ברויאל ראמבל 2001, סטון קולד סטיב אוסטין. במהלך הקרב, הגיע יו"ר ה-WWF, וינס מקמהן ומנע מדה רוק לנצח בקרב. בהמשך הקרב, עזר וינס מקמהן לאוסטין ובכך ניצח בקרב. בסיום הקרב, לחץ אוסטין את ידו של מקמהן, מה שסיים את יריבותם של סטון קולד ווינס מקמהן, שהייתה אחת מהיריביות הגדולות ביותר בהיסטוריה של ה-WWE.

ברויאל ראמבל, צ'יינה נפצעה בצוואר (כחלק מהעלילה) במהלך קרב נגד אייבורי, מה שגרם לה להפסיד ולהיכשל בניסיונה לזכות באליפות הנשים. על מנת שצ'יינה תקבל הזדמנות נוספת להתמודד על התואר, אייבורי דרשה חוזה קרב שבתוכו יהיה סעיף אשר יפטור אותה מכל אשמה במידה שצ'יינה תספוג פציעה. עם ההסכמה לסעיף זה, נכנס סעיף נוסף לחוזה שבו חברי קבוצת Right To Censor של אייבורי יורחקו מהזירה.

## תוצאות

## קישורים חיצוניים

* 

קטגוריה:אירועי רסלמניה
קטגוריה:מופעי ה-WWE
קליפת המוח הקדם-מצחית הגחונית-אמצעית

**קליפת המוח הקדם-מצחית הגחונית-אמצעית** (ventromedial prefrontal cortex, vmPFC) היא חלק מקליפת המוח הקדם-מצחית. מצויה בחלק התחתון של קליפת המוח המצחית, מעורבת בעיבוד של תחושות פחד ותגובות רגשיות, בתהליכים של קבלת החלטות ושליטה עצמית.
## אנטומיה
קליפת המוח הקדם-מצחית הגחונית-אמצעית מקושרת לאזורים רבים במוח, היא מקבלת קלט מאזור הטגמנטום הגחוני, האמיגדלה, האונה הרקתית, מערכת הריח והתלמוס הגבי-מדיאלי. היא שולחת אקסונים לאונה הרקתית, אמיגדלה, היפותלמוס הצידי, פיתול החגורה ותצורת ההיפוקמפוס. קשרים נרחבים אלו מעניקים ל-vmPFC מידע רב על תפקוד המוח ויכולת לפקח ולהשפיע על אזורי מוח אחרים, מביניהם הקשר המשמעותי של ה-vmPFC הוא עם האמיגדלה.
### הפרדה בין ה-OFC ל-vmPFC
הפרדה בין אזורים מסוימים נעשית באמצעות מספר שיטות כמו על ידי תפקודיות, קישוריות ועל ידי סוגי התאים הבונים את הרקמה. האזורים OFC ו-vmPFC קרובים אחד לשני, ושיטות שונות מפרידות אותם באופן שונה ובהתאם לכך ממקמות אותם באזורים שונים. בעקבות כך בין שיטות שונות ישנם אזורים אשר פעם יהיו שייכים ל-OFC ופעם ל-vmPFC ומבחינה זו יש הקבלה בין האזורים. אחת ההבחנות שמפרידה בין ה-OFC לבין ה-vmPFC היא הרשתות העצביות להם האזורים מקושרים. הבחנה אחרת היא צפיפות התאים הפירמידליים בשכבה 5. 

## תפקוד
ה-vmPFC מקשר בין חלקים שונים במוח ומאפשר לאדם לכוון את התנהגותו על פי התנסויות קודמות וידע כללי. הוא מעכב התנהגויות בלתי הולמות ומתאים את ההתנהגות לסיטואציה הרלוונטית. פגיעה ב-vmPFC תביא להתנהגות בלתי מאורגנת וחסרת שליטה, כך לדוגמה המקרה המפורסם של פיניאס גייג' אשר מוט חדר למוחו והביא לנזק ב-vmPFC, לאחר הפגיעה התאפיינה התנהגותו של גייג' בחוסר אחריות, אימפולסיביות וילדותיות.

תפקיד חשוב נוסף שיש ל-vmPFC הוא בהכחדה של התניה קלאסית רגשית. בתהליך של התניה קלאסית נוצר קשר בין גירוי מותנה לגירוי בלתי מותנה, כמו בניסוי המפורסם של פבלוב שבו הכלב קישר בין הגירוי המותנה - הצליל, לבין הגירוי הבלתי מותנה - האוכל, התוצאה של ההתניה היא שתגובתו המולדת של הכלב - הריור, באה לא רק למראה אוכל אלא גם לשמיעת צליל. עם זאת התניה כזו לא נשארת לנצח, במידה ובה כמה פעמים הכלב ישמע צליל ולא יבוא האוכל, ההתניה תפסק והכלב יפסיק לרייר בשמיעת הצליל. התהליך הזה נקרא הכחדה. התניה רגשית היא התניה שבה האורגניזם לומד תגובה רגשית מותנית, לדוגמה התניה שבה חיה למדה להגיב בפחד לצליל מסוים מכיוון שבתהליך הלמידה נלווה לצליל הזה כאב. כאשר מדובר בהכחדה של כזו התניה, לקליפת המוח הקדם-מצחית הגחונית-אמצעית יהיה תפקיד מרכזי בה. למעשה גם בהכחדה ההתניה לא נעלמת, מרגע שנוצרים במוח קשרים עצביים בין הגירוי המותנה ללא מותנה הקשרים הללו נשארים, אלא שבתהליך הכחדה האורגניזם לומד שאין סיבה להגיב את התגובה המולדת לגירוי המותנה וה-vmPFC מעכב את התגובה הזו, כך שאף על פי שהדחף הראשוני יהיה לפחד בשמיעת הצליל, התגובה הזו תעוכב על ידי ה-vmPFC.

מבחינה עצבית תהליך ההכחדה מתבצע על ידי הקשרים בין האמיגדלה לקליפת המוח הקדם-מצחית הגחונית-אמצעית, התניה קלאסית נוצרת על ידי הגרעין הצידי של האמיגדלה וכאמור בהכחדה המעגל העצבי שהאמיגדלה יצרה לא נעלם, אלא הוא רק לא מצליח להביא את ההתניה לידי ביטוי בהתנהגות, מאחר שההתנהגות מעוכבת על ידי ה-vmPFC.

## לקריאה נוספת
* **הפיזיולוגיה של ההתנהגות**, ניל. ר. קרלסון, מליסה א. בירקט, מהדורה 12, תרגום עברי בעריכת רביד דורון, הוצאת האוניברסיטה הפתוחה, 2019

## קישורים חיצוניים

## הערות שוליים

קטגוריה:האונה המצחית
קטגוריה:קבלת החלטות
כמיליא ג'ובראן

**כמיליא ג'ובראן** (בערבית: **كميليا جبران**; נולדה ב-18 בספטמבר 1962) היא זמרת, מוזיקאית ופזמונאית ערביה-ישראלית, המגדירה עצמה כפלסטינית.

## ביוגרפיה
ג'ובראן נולדה בעכו. אביה אליאס הוא מורה למוזיקה ובונה כלי נגינה מסורתיים, בפרט עוד. אחיה, חאלד, גם הוא מוזיקאי. קורות המשפחה הובאו בסרט התיעודי "*Telling stirngs*" ('מיתרים חושפים') המעלה סוגיית הפערים הבין דוריים וכן עוסק בשאלת הזהות התרבותית בישראל.
ב-1981 עם מעברה לירושלים ובמקביל ללימודי עבודה סוציאלית באוניברסיטה העברית, גיבשה ג'ובראן את זהותה והחל לחקור במורשת תרבותית זו.

במסגרת תהליך אישי זה פגשה את סעיד מוראד (سعيد مراد), מייסד להקת "סאברין" ('סבלניים'), והצטרפה ללהקה שנתיים לייסודה במהלך 1982, ובכך הייתה לילידת מדינת ישראל היחידה בקבוצה.

ב-2002 העתיקה את מרכז פעילותה לאירופה.

## קריירה
ג'ובראן מנגנת בעוד ובקאנון בין היתר. בשנים 1982 – 2002 הייתה הזמרת המובילה בלהקת סאברין.
החל משנת 2002 מופיעה עצמאית ובמגוון שיתופי פעולה עם מוזיקאים מרחבי העולם בהם ורנר האסלר.
ב-2013 הופיעה לצד טום מורלו וג'וליאן אסאנג' כאורחת בחדשיר "Multi_Viral" מאת להקת Calle 13.

## דיסקוגרפיה

*וואמיד'ון (وميض 'הבזק') – 2006
*מקאן (مكان 'מקום') – 2009

עם להקת **סאברין**
*"דוחאן אל ברקין" (دخان البراكين 'הרי געש מעשנים') – 1984
*"מאות א-נאבי" (موت النبي 'מות הנביא') – 1988
*"ג'אי אל חאמאמו" (جاي الحمام 'היונים') – 1994

## קישורים חיצוניים

* 

קטגוריה:זמרות ערביות ישראליות
קטגוריה:זמרים ערבים ישראלים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:זמרים פלסטינים
קטגוריה:עכו: אישים
קטגוריה:ישראליות שנולדו ב-1962
קטגוריה:ישראלים שנולדו ב-1962
פרנסיס מריון

**פרנסיס מריון** (באנגלית: **Marion Benson Owens**; 18 בנובמבר 1888 – 12 במאי 1973) הייתה עיתונאית, תסריטאית, מפיקה ומחזאית אמריקאית. היא זכתה פעמיים בפרס אוסקר.

## ביוגרפיה
מריון בנסון אוונס נולדה בסן פרנסיסקו. הוריה התגרשו כאשר היא הייתה בת עשר והיא התגוררה עם האם. בהיותה בסן פרנסיסקו היא עבדה כעוזרת צלם. בקיץ 1914 היא התחילה לעבוד אצל לויס וובר כעוזרת תסריטאי ועברה ללוס אנג'לס. כאשר הוקמה סרטי יוניברסל, לויס וובר המליצה לקחת גם את מריון. באותה תקופה היא לקחה שם במה "פרנסיס". זמן קצר אחרי זה, חברה שלה, מרי פיקפורד המליצה לה להתחיל לכתוב תסריטים לסרטים. התסריט הראשון לסרט בו בהמשך הצטלמה מרי פיקפורד, נמכר לאדולף צוקור תמורת 125 דולר. בשנת 1917 היא הוחתמה על חוזה שנתי של 50 אלף דולר לכתיבת תסריטים. 

במהלך מלחמת העולם הראשונה היא נסעה לאירופה כעיתונאית. לאחר סיום המלחמה, מריון חזרה לארצות הברית והמשיכה בכתיבת תסריטים לחברות שונות. ב-1930 כתבה תסריט לסרט אנה כריסטי בכיכובה של גרטה גרבו.

בשנת 1931 פרנסיס מריון זכתה בפרס אוסקר עבור התסריט ובשנת 1932 זכתה בפעם השנייה. בסך הכל היא כתבה תסריטים לכ-300 סרטים והפיקה כ-130 סרטים. במשך שנים רבות היה לה חוזה עם מטרו גולדווין מאייר. בשנת 1946 היא עזבה את תעשיית הקולנוע ועברה לכתיבת מחזות וספרים.

## קישורים חיצוניים

* 
* 

 

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:שחקניות אמריקאיות
קטגוריה:זוכי אוסקר: התסריט המקורי הטוב
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:מפיקות אמריקאיות
קטגוריה:תסריטאיות קולנוע אמריקאיות
קטגוריה:אמריקאיות שנולדו ב-1888
קטגוריה:אמריקאים שנולדו ב-1888
קטגוריה:אמריקאיות שנפטרו ב-1973
קטגוריה:אמריקאים שנפטרו ב-1973
קטגוריה:זוכי אוסקר: התסריט המעובד הטוב
קטגוריה:זוכי אוסקר: הסיפור הטוב ביותר
המוזיאון והארכיון היהודי-הונגרי

**המוזיאון והארכיון היהודי-הונגרי** (בהונגרית: **Magyar Zsidó Múzeum és Levéltár**) הוא תערוכה מתמדת במתחם הבניינים של בית הכנסת הגדול של בודפשט ברחוב דוהני ומציג את השרידים החומריים של התרבות וההיסטוריה היהודית הונגרית. אחד מאוספי היודאיקה הבולטים ביותר במרכז אירופה נמצא בבעלות המוזיאון ובניהולו של התאחדות הקהילות היהודיות בהונגריה (MAZSIHISZ).בין יוזמי הקמת המוזיאון היה פרנץ מזאי.

## היסטוריה
פריטי פולחן יהודים הוצגו לראשונה בפומבי בהונגריה בשנת 1894 בתערוכת עבודות הצורפות ההונגריות. בחגיגות האלף שנה (לכיבוש הונגריה על ידי השבטים המדיארים) בשנת 1896, בתערוכה הלאומית של אלף שנים אלה הציגה הקהילה היהודית בהונגריה תשעים פריטים.

ההחלטה לגבי הקמתו הרשמית של המוזיאון היהודי הונגרי התקבלה ב־1 בדצמבר 1909. אז קיבלה האגודה הספרותית היהודית-הונגרית החלטה והחלה עבודת האיסוף. התערוכה הראשונה לציבור נפתחה ב־23 בינואר 1916, בדירה שכורה ברחוב הולד 23. בשלב זה נאספו כבר קרוב ל-1,500 פריטים פולחניים יהודיים ושרידים היסטוריים. פתיחת המוזיאון היהודי הונגרי לא פיגרה אחר פתיחת מוסדות אירופיים דומים (וינה 1895, פרנקפורט, המבורג 1898, פראג 1906, סנקט פטרבורג 1914).

בשנת 1932 הושלם בניין המוזיאון בצורה של אגף נוסף שהשתלב היטב בבניין הראשי של בית הכנסת. תערוכת הקבע החדשה נפתחה ב-26 בדצמבר. המוזיאון היהודי הונגרי מילא בהדרגה תפקיד חשוב יותר ויותר בחיים התרבותיים והאינטלקטואליים של יהדות הונגריה. קהילות, משפחות, אנשים פרטיים תרמו לאוסף את הפריטים בעלי הערך שהיו בבעלותם. עם זאת, האידאולוגיה האנטישמית של שנות השלושים, והאידאולוגיה האנטי דתית של שנות החמישים, היוו מכשול רציני בהתפתחות המוסד.

בשנת 1938, לאחר פרסום החוק היהודי הראשון, הציג המוזיאון, תערוכה בשם "תערוכת אמנציפציה", בה הוצגו הנסיבות סביב הולדתו של "חוק האמנציפציה" משנת 1867 וכן הוצג תהליך ההתבוללות של יהודי הונגריה. בין השנים 1944-1939 אירח המוזיאון את תערוכות האמנות של אומיקה - ההתאחדות הלאומית היהודית-הונגרית לחינוך, שהתקיימו על ידי אמנים שנאסר עליהם להציג בפורומים הרגילים בשל יהדותם.

בשנת 1940 אורגן על ידי אנשי המוזיאון סיורי איסוף מקיפים כדי לאסוף את זיכרונות הקהילות הכפריות שהלכו ודעכו. בשל איום המלחמה הוצב חלק מחומר המוזיאון במרתפי המוזיאון הלאומי ההונגרי בשנת 1942. בשנת 1943 ביקשו לאחסן פריטים יקרי ערך נוספים בכספות בנקאיות, אולם לאחר מכן הם נעלמו במהלך המלחמה.

הארכיון היהודי הונגרי נפתח במכון הלאומי להכשרה רבנים בבודפשט בשנת 1972 ובשנת 1994 הוא מוזג עם המוזיאון, ושמו הרשמי של המוסד הפך למוזיאון והארכיון היהודי הונגרי.

בשנת 1993 נשדדו כמעט כל החומרים שהוצגו במוזיאון; הפריטים נמצאו רק בקיץ 1994 ברומניה.

## קישורים חיצוניים

* 

## הערות שוליים

יהדות
הונגריה
מוזיאון
מוזיאון
בית חינוך שער הנגב

**בית חינוך שער הנגב** (שם רשמי: **בית חינוך שער הנגב ע"ש יצחק שביט**) הוא בית ספר מקיף שש שנתי (כיתות ז'-י"ב) במועצה האזורית שער הנגב.

## מיקום
בית החינוך ממוקם בלב המועצה האזורית שער הנגב הנמצאת בצפון הנגב המערבי, דרומית לאשקלון ובסמוך לשדרות.

הכניסה אל קריית החינוך שער הנגב, בה נמצא בית החינוך, כולל בית הספר היסודי "שער הנגב" הוא דרך כביש הגישה לקיבוץ גבים.

## כללי
בית החינוך שער הנגב הוקם בשנת 1959 ומשמש מאז בית הספר האזורי לעשרת הקיבוצים והמושב באזור.

רוב התלמידים מאזור שער הנגב. תלמידים נוספים מגיעים משדרות, נתיבות, מועצה אזורית שדות נגב, מועצה אזורית לכיש, מועצה אזורית חוף אשקלון ומועצה אזורית מרחבים

בשנת 2011 הסתיימה בנייתו של בית הספר הממוגן החדש. כל הכיתות ומרחבי הלמידה בבית החינוך ממוגנים ומצוידים בטכנולוגיה החדישה ביותר.

נכון לשנת 2019 בבית הספר 1,200 תלמידים הלומדים בכ־50 כיתות ועם כ־120 מורים.

בית חינוך שער הנגב בליווי ופיקוח של מחלקת החינוך במועצה האזורית שער הנגב.

במהלך השנים איבד בית הספר בוגרים רבים במערכות ישראל ובפעולות האיבה.

נושא מיגון בית הספר עלה בבג"ץ אדוארדו.
### מגמות
בבית הספר 3 מגמות:

**אשכול אמנויות**, הלימודים כוללים: לימודי אמנות, קולנוע, רדיו, מוזיקה תיאטרון והופעת מחול.

**אשכול מדע וטכנולוגיה**, הלימודים כוללים: תחבורה מתקדמת, ביולוגיה, חקר החלל, מדעי המחשב, רובוטיקה, פיזיקה, כימיה, חקלאות, חינוך גופני.

בחטיבת הביניים הלימודים כוללים מדע וטכנולוגיה.

**אשכול הומניסטיקה** - מדעי הרוח והחברה ושפות, הלימודים כוללים לימודי היסטוריה, תנ"ך, לשון, אנגלית, מדעי החברה, גאוגרפיה, אזרחות, ספרות, הומנסטיקה, ערבית ומתמטיקה.

## תכנון המבנים והחצר
התכנון של "בית חינוך שער הנגב" נתן מענה לצרכים הביטחוניים הייחודיים, בשל מיקום בית הספר בצפון הנגב, סמוך לרצועת עזה.

עשרים ושישה מבני מגוניות פוזרו במרחב החצר וסביבן נשתלו צמחים מטפסים, שעם הזמן יכסו את המבנים הביטחוניים.

בחצר משולבים מתחמים נושאיים - גן ארכאולוגי שנושאו מעגל החיים ובו התלמידים המבקרים בגן עוברים בין מוצגים בנושא חיי היום יום, בניה, אדריכלות וקבורה. הגן הגדול, כולל חממה לימודית אקולוגית, כיתות חוץ, חלקות עיבוד, כרמים ומטעים של עצי פרי.

הצמחייה שנבחרה היא באופי מקומי, ים-תיכוני.

## ראו גם
רשימת בוגרי בית הספר

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועצה אזורית שער הנגב
שער הנגב
סיוה (חברה טכנולוגית)

**Ceva** היא חברה לתכנון רכיבי מוליכים למחצה, שבסיסה נמצא במאונטיין ויו שבקליפורניה ומתמחה במעבדי אות ספרתיים (DSP), טכנולוגיות קישוריות אלחוטיות וחישה חכמה. מרכז הפיתוח העיקרי של החברה ממוקם בהרצליה, ישראל ובסופיה אנטיפוליס, צרפת. Ceva נכללה ברשימת 100 הטכנולוגיות הישראליות ששינו את העולם.
## היסטוריה
Ceva נוסדה בנובמבר 2002, באמצעות השילוב של חטיבת הרישוי די.אס.פי. גרופ ו-Parthus Technologies plc (חברה אירית שהוקמה בשנת 1993). החברה מפתחת רכיבי מוליכים למחצה למולטימדיה וטכנולוגיית תקשורת אלחוטית. Ceva תכננה את המספר הגדול ביותר של מעבדי פס בסיס בשנת 2010, ונתח שוק של DSP IP של 90% בשנת 2011.

בשנת 2007, שבבים המבוססים על הידע של החברה נבחרו לשימוש בטלפונים חכמים מסדרת אייפון של חברת אפל. והחברה החלה לקבל תמלוגים של מספר סנטים עבור כל מכירה של טלפון.

ביולי 2014 רכשה את החברה הצרפתית RivieraWaves SAS, תמורת כ-19 מיליון. חברה שמספקת רישיונות לתכנון שבבי קישוריות בטכנולוגיות WiFi ובלוטות'. ביולי 2019 רכשה את החברה האמריקאית הילקרסט, המספקת תוכנה ורכיבי עיבוד שמשולבים בחיישנים למוצרי אלקטרוניקה והאינטרנט של הדברים.

בשנת 2020 החלה החברה לספק את מעבד האותות שלה עבור טלפונים חכמים מהדור החמישי (5G).

## מוצרים
Ceva מתכננת מעבדי אותות דיגיטליים, מעבדי בינה מלאכותית, פלטפורמות אלחוטיות ותוכנות משלימות לאיחוי חיישנים, שיפור תמונה, ראייה ממוחשבת ועיבוד קול. כל אלה הן טכנולוגיות מפתח המאפשרות עולם חכם ומחובר יותר.

Ceva משתפת פעולה עם חברות מוליכים למחצה ויצרני OEM ברחבי העולם כדי ליצור מכשירים חסכוניים, חכמים ומחוברים למגוון שוקי קצה, כולל ניידים, צרכנים, רכב, רובוטיקה, תעשייה ו-IoT.
## קישורים חיצוניים

* 
* סיוה, אתר המשקיעים

* 

## הערות שוליים

קטגוריה:חברות אמריקאיות הנסחרות בנאסד"ק
קטגוריה:חברות אלקטרוניקה אמריקאיות
סורת א-נבא

**סורת א-נבא** (בערבית: **سورة النبأ**), נקראת גם **סורת עמה** (בערבית: سورة عمَّ) וגם **סורת אל-תסאאֻל** (בערבית: : سورة التسائل) היא סורה מספר 78 בקוראן, והיא מכילה 40 פסוקים, אשר מורכבים מ-174 מילים, שמורכבות מ-796 אותיות.

את השם ניתן לתרגם לעברית כ"חזון הבשורה".

## תוכן
הסורה מתחילה בתיאור אופיים של אלו שלא האמינו במוחמד, ואת השקפתם בעניין החיים שאחרי המוות. פרשנים גורסים שהסורה נפתחת כך, ואף שכל תוכנה, הוא למעשה מענה לאנשי שבט קורייש אשר זלזלו במוחמד ולעגו לאמונתו בעולם הבא.

פסוקים 6-16 מציגים ללא מאמינים ראיות לכאורה בדבר קיומו של האל, וקיומו של העולם הבא. לאחר מכן, הסורה מתארת את העונש המחכה ללא מאמינים בעולם הבא, ואת הגמול והשכר המחכים למאמינים בעולם הבא.

פסוקים 21-30 מכריזים שכל החטאים מתועדים לכאורה על ידי האל, והאדם יאלץ לתת את הדין והחשבון עליהם בעולם הבא.

פסוקים 31-36 מבשרים לצדיקים שעשו טוב בחייהם, על השכר המצפה להם בעולם הבא.

ישנם פרשנים הגורסים כי 40 הפסוקים של הסורה, מחולקים לשני חלקים שווים של עשרים פסוקים כל חלק. בחלק הראשון, עוסקת הסורה בטבע ובנפלאותיו, כמו ההרים, הצמחים, הלילה והיום וכו'. החלק השני עוסק לכאורה בעולם הבא.

## במסורת האסלאמית
ישנו חדית' שבו נטען כי האדם אשר קורא ולומד בקביעות את סורת א-נבא, יזכה ביום תחיית המתים לשתות משקה קר שיוגש לו על ידי אללה. נוסף על כך, האימאם ג'עפר א-צאדק אמר שאדם שקורא ולומד בעקביות את סורת א-נבא, יזכה באותה השנה לבקר בכעבה.

ישנו תפסיר שגורס כי עבור אדם אשר נהג לקרוא את הסורה הזאת, יום הדין יעבור מהר כמהירותה של התפילה.

ישנם פרשנים שטוענים כי הסורה מוקדשת לעלי בן אבי טאלב.

## קישורים חיצוניים

* סורת א-נבא בתרגום לעברית בוויקיטקסט
* סורת א-נבא בתרגום חדש לעברית (עמ' 596-597)

## הערות שוליים

קטגוריה:סורות
הזמיר (אנדרסן)

**הזמיר** (בדנית: **Nattergalen**) היא אגדה שכתב הסופר הדני הנס כריסטיאן אנדרסן על קיסר סין המעדיף ציפור מכנית מזמרת ומעוטרת על פני ציפור אמיתית.

[ממוזער|ספרון הזמיר, בעיבוד [בינה אופק, ספריית הפועלים, 2014]]

## עלילה
הסיפור מתחיל בתיאור על ארמונו המפואר של קיסר סין שבו ישנם גנים נפלאים המובילים ליער גדול, וממנו יוצאים אגמים נהדרים. בין הענפים סמוך לאגם מזמרת ציפור זמיר נפלאה, ומי שנהנה מזמרתה הם הדייגים העניים. שימעו של הזמיר מגיע לאוזני הקיסר המצווה על הבאתו לארמונו. משלחת יוצאת ליער ומביאה את הזמיר אל הקיסר. הזמיר מזמר ברצון לקיסר וכולם מתפעלים מיופי שירתו.
בהמשך, מביאים לקיסר ציפור מכנית שגם היא שרה בצורה נפלאה. אך במשך הזמן לאנשים נמאס משירתה הלא מגוונת של הציפור המכנית, ואילו הזמיר האמיתי פרח לו מהארמון. בסוף נשברת הציפור המיכאנית והקיסר עצמו נוטה למות. הזמיר שומע על מצבו של הקיסר והוא חוזר לארמון, מזמר לקיסר שבריאותו משתפרת ואילו מלאך המוות עוזב את הארמון.

## פרסום הסיפור
הסיפור התקבל היטב עם פרסומו בקופנהגן בשנת 1843 בקובץ סיפורי האגדות החדשות. ההערכה היא שההשראה לסיפור הייתה על רקע אהבתו הנכזבת של הסופר לזמרת האופרה ג'ני לינד שכונתה "הזמיר השוודי".

בסיפור קיימים מוטיבים המזכירים את אגדת בגדי המלך החדשים. מלך מבודד בארמונו ואינו חש בנעשה סביבו ואינו ער למצב הקשה של עניי העם. הוא מוקף יועצים מלאי אינטרסים אישיים הדואגים לשמור על עצמם ומעמדם.

הסיפור עובד לאופרה, לבלט, למחזה מוזיקלי, לדרמת טלוויזיה ולפרק בסדרת האנימציה אגדות אנדרסן ששודרה גם בישראל.

## תרגומים ל[[עברית]]
הסיפור תורגם לראשונה על ידי דוד פרישמן ויצא בוורשה בשנת תרנ"ו (1896). מאז הוא תורגם ועובד פעמים רבות, בהם על ידי נתן אלתרמן (1960). הסיפור הודפס במסגרת קובצי אגדות וסיפורים של אנדרסן וגם בספרונים נפרדים.

## קישורים חיצוניים

* הזמיר, בפרויקט בן-יהודה בתרגומו מאנגלית של דוד פרישמן

קטגוריה:מעשיות ואגדות
קטגוריה:סיפורי הנס כריסטיאן אנדרסן
קטגוריה:בעלי חיים בדיוניים
קטגוריה:ציפורי שיר בתרבות
יחסי הוותיקן–מלזיה

**יחסי הוותיקן–מלזיה** הם היחסים הדו-צדדיים שבין קריית הוותיקן לבין פדרציית מלזיה.

## היסטוריה
בשנת 2002 ביקר ראש ממשלת מלזיה מאהאטיר מוחמד בוותיקן ונועד עם האפיפיור יוחנן פאולוס השני. במהלך ביקור נוסף של ראש ממשלת מלזיה, נג'יב רזאק, בוותיקן, ופגישתו עם האפיפיור בנדיקטוס השישה עשר בארמון בקסטל גנדולפו, הושלם הסכם להקמת יחסים דיפלומטיים בין הכס הקדוש למלזיה. בכך הפכה מלזיה למדינה ה-179 שכוננה יחסים רשמיים עם הכס הקדוש.

לכס הקדוש הייתה בעבר משלחת אפוסטולית בבנגקוק והייתה אמונה על הקשר עם מלזיה. מצב זה נמשך עד ינואר 2013 עת מונה הארכיבישוף האמריקאי ג'וזף סלבדור מרינו לנונציו הראשון במלזיה.

בשנת 2016 מינתה מלזיה את ברנרד גילוק דומפק לשגריר התושב הראשון בוותיקן. בשנת 2017 פתח הוותיקן את בית המשלחת הרשמי שלו בקואלה לומפור.

## ראו גם
* יחסי הוותיקן–ישראל
* הכנסייה הקתולית
* יחסי ארצות הברית–הוותיקן

## הערות שוליים

קטגוריה:ערכים ללא קטגוריות פיזיות - יחסי חוץ
דגל המנדט הבריטי

[ממוזער|[דגל הממלכה המאוחדת]]
ממוזער|דגל המנדט הבריטי המבוסס על הנס האדום (שימוש ימי)
ממוזער|דגל המנדט הבריטי המבוסס על הנס הכחול (שימוש ימי)
במהלך **המנדט הבריטי מטעם חבר הלאומים על פלשתינה (א"י)** שהתקיים בין השנים 1920–1948 שהוכר רשמית על ידי חבר הלאומים ב-29 בספטמבר 1922, היה דגל הממלכה המאוחדת לדגל הרשמי של המנדט הבריטי, אולם היו גם מספר דגלים מקומיים למחלקות ממשלת המנדט ולפקידי הממשל. הדגל היחיד הספציפי שלא הוגבל לשימוש רשמי ממשלתי היה דגל ימי של פלשתינה (אדום עם דגל הממלכה המאוחדת בפינה ומעגל לבן בצידו ובתוכו כתוב פלשתינה) שהונף על ידי האניות הרשומות בשטח המנדט בין השנים 1927 עד 1948. דגל זה היה בשימוש מוגבל מאוד ולא אומץ על ידי היהודים או הערבים. הוא התבסס על הנס האדום (שיועד לשימוש אזרחי) במקום הנס הכחול (ששימש כבסיס לדגלי כמעט כל השטחים האחרים באפריקה ובאסיה שהיו תחת שלטון בריטי) מכיוון שהוא נועד לשימוש רק בים על ידי אניות לא-ממשלתיות.

## דגלים ערבים
הערבים בארץ ישראל הדפיסו לעצמם דגלים עצמאיים, לרוב בווריאציות של דגל המרד הערבי. בשנת 1929 נערך דיון בדבר הדגל הפלסטיני והעיתון "פלסטין" פרסם בעמוד השער הצעה לדגל והמנון פלסטיני. הוצעו דגלים שונים ומגוונים, והם התבססו בעיקר על דגל המרד הערבי, לצד שימוש בצלבונים עם סהרונים וצבע כתום. במהלך המרד הערבי הגדול בין השנים 1936–1939 צולמה קבוצה עם דגל הדומה לדגל הפלסטיני הנוכחי, אך עם סהר וצלב וכן כתובת בערבית.

## דגלים יהודים
השימוש בדגלים ציוניים או עבריים היה נפוץ ביישוב היהודי, מכיוון שגופים של תושבים יהודיים בארץ ישראל הוקמו עוד טרם הקמת מדינת ישראל, דגלים אלה היו בשימוש על ידי מוסדות שונים כמו הסוכנות היהודית וההסתדרות. אולם היישוב היווה רק אחת מהקהילות האתניות במדינה, והוא זכה להתנגדות עזה מצד הערבים בארץ ישראל. לפיכך, דגלים עבריים מעולם לא הוכרו על ידי הרשויות הבריטיות, שטענו לאורך כל שנות המנדט לחוסר משוא פנים בין היהודים והערבים, וכי הדגל הרשמי היחיד הוא דגל הממלכה המאוחדת.
ממוזער|דגל המנדט הבריטי על פי המילון הצרפתי Le Petit Larousse Illustré
עם זאת, המילון הצרפתי Le Petit Larousse Illustré מכיל קטע דגלים עולמי שמראה כי בין השנים 1924–1939 היה דגל פלשתינה מגן דוד צהוב על רקע כחול לבן. לא ברור על סמך מה בחר המילון בדגל זה כמייצג את המנדט הבריטי, בעוד שמה שיהפוך אחרי 1948 לדגל ישראל היה שונה לחלוטין.

ב-1934 פרסם המגזין נשיונל ג'יאוגרפיק תצלום של דגל דומה לזה שבמילון הצרפתי שהונף על ידי ספינת הקיטור "עמנואל" - הספינה היחידה בבעלות חברת המשלוחים חופיה שהייתה חברה ציונית. בכיתוב נכתב כי "עמנואל", המניפה את דגל פלשתינה, עוגנת בסאות'המפטון, אנגליה. ספינת סחר זו הייתה הראשונה שהניפה דגל מעין זה. באופן טרגי, חודשים ספורים לאחר פרסום הידיעה בנשיונל ג'יאוגרפיק טבעה הספינה בים הצפוני ובכך הקיץ הקץ על חברת חופיה. בהמשך, מפעלי ספנות ישראלים, בהם חברת צים, לא השתמשו בדגל כזה.

## ראו גם
* דגל ישראל
* דגל ירדן
* הדגל הפלסטיני

## קישורים חיצוניים

## הערות שוליים

קטגוריה:המנדט הבריטי: ממשל
קטגוריה:בעקבות מלחמת העולם הראשונה
המנדט הבריטי
המנדט הבריטי
בבילון פארק

**קבוצת בבילון פארק ישראל** או בשמה הממותג **בבילון פארק** היא רשת לונה פארק ישראלית.

הרשת מונה 11 סניפים בישראל: קריית אתא, נצרת, קניון עיר ימים בנתניה, נמל תל אביב, קניון איילון ברמת גן, אשדוד באר שבע, אילת, רמת השרון, חיפה ויהוד, סניף בבלגרד שבסרביה, וסניף בקמדן מרקט בלונדון.

הרשת נמצאת בבעלות אפי מלכה. 

## קישורים חיצוניים
* 

## הערות שוליים

קטגוריה:ישראל: פארקי שעשועים
הגשר התלוי קפילנו

ממוזער|הגשר, כשמתחתיו זורם נהר קפילנו
ממוזער|הגשר בשעת צפיפות מבקרים. מדגים את יכולתו לשאת מספר גביה יחסית של אנשים
**הגשר התלוי** **בקפילנו** (באנגלית **Capilano Suspension Bridge**) הוא גשר חבלים, שנמצא בצפון ונקובר, הסמוכה לעיר ונקובר, שבקולומביה הבריטית בקנדה, ומחבר בין שתי הגדות של נהר קפילאנו.

הגשר נמתח לאורך כ-137 מטר ועובר מעל ערוץ נהר הקפילנו, הזורם כ-70 מטרים מתחתיו. הגשר מאפשר מעבר של כ-1,300 אנשים ביחד.

## היסטוריה
הגשר התלוי נמצא בחלקו הדרומי של פארק קפילנו, שנקרא על שם קיאפלינו, אחד מראשי השבטים האינדיאניים של האזור.

הגשר הראשון החל להיבנות בשנת 1888, על ידי מהנדס סקוטי בשם ג'ורג' גרנט מקאי. הוא בנה אותו כדי שבעלי האדמות שישבו בגדה הנגדית של הנהר יוכלו להגיע לאדמותיהם. הגשר נבנה מקנבוס. לאחר מותו של מקאי, הוחלף הגשר בגשר בנוי כבלים בשנת 1903. בשנת 1914 חוזק הגשר בכבלים נוספים. בשנת 1953 רכש ריי מיטשל את נכס הגשר מאנרי אובנאו וקידם באגרסיביות את פרסומו ברחבי העולם. הוא בנה מחדש את הגשר ב-5 ימים בשנת 1956, ועיגן את הכבלים ב-13 טון בטון בשני קצותיו. כמו כן, דאג לפיתוח השבילים בצד המערבי של הגשר, והפיכת בית התה לחנות מזכרות.

## אטרקציות נוספות
מלבד הגשר, באתר ישנם עוד מספר אטרקציות:
ממוזער|חלק ממסלול ה-Cliffwalk
* **Cliffwalk** - טיילת צרה של גשרים המקיפה צוק גרניט בגדה המזרחית של הנהר, המאפשרת לתצפת על הגשר, היער והנהר, וכן יש מספר מרפסות ייעודיות לכך, אחת עם ריצפת זכוכית, אחרת עם רצפת סורגים.
* **Treetops Adventure** - "טיילת" המתפתלת בין העצים. הליכה על גשרי עץ צרים בין עצים גדולים שבגדה המערבית של הנהר.

## קישורים חיצוניים

* 

## הערות שוליים

קטגוריה:ונקובר
קטגוריה:גשרים להולכי רגל
קטגוריה:גשרים תלויים
האגודה הספרותית היהודית-הונגרית

**האגודה הספרותית היהודית-הונגרית** (בהונגרית: **Izraelita Magyar Irodalmi Társulat**, בקיצור: **IMIT**) קיימה את האספה הכללית המכוננת ב־14 בפברואר 1894, לאחר דיון ממושך ביוזמת הלשכה היהודית הלאומית בהונגריה. מטרת האגודה הייתה להציג את הספרות הדתית והמדעית היהודית ואת חיי הקהילות היהודיות בהונגריה, על ידי פרסום והפצה של יצירות רלוונטיות, הקראות פומביות של יצירות, העלאת סוגיות קריירה והענקת פרסים. מקום מושב האגודה היה בבודפשט ונוהלה על ידי דירקטוריון ואספה נבחרת. היא פרסמה ספר שנה, שבכל אחד מכרכיו פורסמו מחקרים רבים בעלי עניין לציבור. האגודה הספרותית פרסמה את התרגום הראשון הרשמי של התנ"ך להונגרית שתורגם במלואו בארבעה כרכים והותאם בקפדנות לטקסט העברי המקורי. נשיא האגודה היה הרב שמואל קוהן (כהן).

## פעילות
היקף פרסומי האגודה, לרבות הכרכים של "ספר השנה", הגיע ל 48. בכל כרך בספר השנה פורסמו מחקרים רבים בעלי עניין לציבור. שני הכרכים הראשונים נערכו על ידי וילמוש (בנימין זאב) בַּכֶר ופרנץ מזאי. הכרכים 3 ו -4 נערכו על ידי וילמוש בכר ויוז'ף באנוצי, ובהמשך נערכו הכרכים על ידי באנוצי (שהיה ממקימי האגודה והרוח החיה בה) לבד. האגודה הספרותית הוציאה לאור בנוסף לתרגום התנ"ך גם תנ"ך לנוער בשני כרכים. פרסומים משמעותיים אחרים של החברה היו תולדות יהודי העיר שּוֹפּרוֹן ושל בודפשט (פולאק, ביכלר); צורת ארגון הקהילות היהודיות במדינות אירופה, חיי רש"י (וולס); ספריית הדיפלומות של יהדות הונגריה (פריש); ספר התפילות של שמעון פֵּצִ'י (גוטמן-הרמוש); תולדות הספרות היהודית וההיסטוריה האוניברסלית של היהודים. נשיאי החברה היו: שמואל קוהן, ואחר כך דיולה פישר. התנאים האומללים של תקופת מלחמת העולם הראשונה מנעו מהחברה לתפקד כהלכה, אך בשנת 1928 היא הוקמה מחדש עם ההנהלה הבאה: נשיא: אדולף ורטהיימר, יו"ר משותף: דיולה פישר, מזכיר: פרנץ הבשי, גזבר: פרנץ סֵיקֶיי. יועץ משפטי: גזה דֵשִי. האגודה המשיכה את פעילותה ברוח הישנה ולפי מטרות של המייסדים.

## לקריאה נוספת
* לקסיקון יהודי הונגרי
* רשימת ספרי השנה של האגודה הספרותית היהודית הונגרית  1895 - 1948

## קישורים חיצוניים
* בן-ציון אייזנשטט, ר' בנימין זאב ווילהעלם באכער, **דור רבניו וסופריו**, תרנ"ה-תרס"ה, חלק א, עמודים 10–11, באתר HebrewBooks
* בנימין זאב בכר, באנציקלופדיית ייִוואָ ליהודי מזרח אירופה **(באנגלית)**
* רשימת הפרסומים של בנימין זאב בכר, בקטלוג הספרייה הלאומית

קטגוריה:ארגונים יהודיים
קטגוריה:שואת יהודי הונגריה
קטגוריה:יהדות הונגריה
קטגוריה:סופרים יהודים הונגרים
קטגוריה:יהודים בשואה: הונגריה
קטגוריה:ספרות יהודית
קטגוריה:היסטוריוני ספרות יהודים הונגרים
קטגוריה:ספרות הונגרית
קטגוריה:יהדות הונגריה: ארגונים
Pixel Buds

**Pixel Buds** הן אוזניות אלחוטיות שפותחו ומשווקות על ידי גוגל. הן הושקו ב־4 באוקטובר 2017 באירוע ההשקה של "Made By Google" וניתן היה להזמין אותן מראש מחנות Google באותו היום. מובנית בהן ה־Google Assistant, הסייעת הווירטואלית של גוגל, והן בעלות תמיכה ב־גוגל תרגום.

## מאפיינים
המאפיין המיוחד של Pixel Buds הוא הכללתם של Google Assistant, העוזרת הקולית של גוגל. זה מאפשר להן לתרגם שיחות בזמן אמת, בין תכונות סטנדרטיות אחרות כמו חיפוש באינטרנט וקישוריות מדיה. הן תומכות בתרגום של 40 שפות שונות, אך כיום לא בעברית.

## ביקורת
קבלת ה־Pixel Buds הייתה לרוב שלילית, כאשר חלק גדול מהביקורת כיוון לעיצוב הנרתיק הגרוע לכאורה. ב-2018 הודיע צוות התמיכה של Pixel Buds כי Google Translate זמין בכל האוזניות המותאמות לאוזניות וטלפונים אנדרואיד, והרי אין זה מאפיין המיוחד ל־Pixel Buds של גוגל.

## ראו גם
* Apple AirPods

## קישורים חיצוניים

* 

## הערות שוליים

קטגוריה:מכשירים שהושקו ב-2017
קטגוריה:מכשירי חברת גוגל
קטגוריה:גוגל פיקסל
קטגוריה:אוזניות
אריה גליקר

**אריה לאון גליקר** (16 ביוני 1897 – 11 ביולי 1971) היה רדיולוג והרופא הראשון שהפעיל בישראל מכשיר לטיפול בחולי סרטן באמצעות קובלט.

## קורות חיים
גליקר נולד בזברז' שהייתה אז החלק מהאימפריה האוסטרו-הונגרית (כיום בפולין), בנם של פרימה ואלימלך, אח צעיר לשלושה בנים ובת. במלחמת העולם הראשונה גויס לצבא, ואף על פי שסיים רק 3 שנות לימודי רפואה, שירת כרופא צבאי ולאחר מכן כמנהל בית חולים שדה.

למד רפואה בלבוב ובווינה, ולאחר הכשרה והשתלמות ברנטגן, פתח מרפאה פרטית מתקדמת. בשנת 1933 עלה לארץ ישראל. באותה שנה עבד בסלילת כבישים, משום שלא היו תקני עבודה כרופא, לאחר מכן, עבד כרדיולוג הראשי בבית החולים "כרמל" בחיפה. הוא ביקש מהנהלת בית החולים לרכוש מכשיר הקרנות קובלט. לאחר שסירבו, פתח וניהל את מחלקת הרנטגן בבית החולים האיטלקי בחיפה בשנת 1959, ושם רכש, בשותפות עם בית החולים, את מכשיר הקובלט הראשון בישראל.

## משפחתו
התחתן בחיפה עם אוה מרים, לבית הריניאק ב-16 ביולי 1935, נולדו להם 2 ילדים, בת - עדנה ובן - דניאל. נפטר ביולי 1971 ונקבר בבית הקברות חוף הכרמל. אשתו אוה נפטרה ב-1988.

שנים מאחיו היו יצחק גליקר וצבי הירש גליקר, רופאים גם הם.

## לקריאה נוספת
* נסים לוי ויעל לוי, **רופאיה של ארץ ישראל 1799–1948**; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור הוצאה לאור, 2012 (הוצאה שנייה), עמ' 155

## קישורים חיצוניים
* יקיר שגב, עופר לוי, חלוצי הטיפול בסרטן בישראל, היסטוריה של הרפואה

## הערות שוליים

קטגוריה:אנשי העלייה החמישית
קטגוריה:אונקולוגים ביישוב
קטגוריה:רדיולוגים ביישוב
קטגוריה:רדיולוגים ישראלים
קטגוריה:סגל מרכז רפואי כרמל
אריה
קטגוריה:ישראלים ילידי פולין
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:ישראלים שנולדו ב-1897
קטגוריה:ישראלים שנפטרו ב-1971
קטגוריה:אישים הקבורים בבית הקברות חוף הכרמל
חצי האי רליובו

**חצי האי רליובו** (באנגלית: **Relyovo Peninsula**; בבולגרית:  **полуостров Рельово**)  הוא חצי אי מכוסה קרח, בחצי האי האנטארקטי שבאנטארקטיקה.  

חצי האי בולט  מחוף דאנקו לכיוון מצר ז'רלאש בין מפרצון דוארטה, שמדרום לחצי האי, ומפרצון בריאלמון שמצפון לחצי האי. 

אורכו של חצי האי 4.8 קילומטרים, ורוחבו 5.2 קילומטרים. 

בקצה חצי האי מצויים נקודת רנצו ונקודת צ'ארלס.   

## היסטוריה
### מיפוי חצי האי
חצי האי מופה על ידי סקר בריטי בשנת 1978.

### מקור השם
חצי האי נקרא על שם הכפר רליובו (**Рельово**) שבמערב בולגריה.

## לקריאה נוספת
* הגאזט האנטארקטי הבולגרי 

## קישורים חיצוניים
* חצי האי רליובו באתר הגאזט האנטארקטי של ממשלת אוסטרליה
* חצי האי רליובו באתר הגאזט האנטארקטי המשווה SCAR של ממשלת אוסטרליה
* תצלום לוויין ואתרים סמוכים לחצי האי רליובו

## הערות שוליים

רליובו
רליובו
רליובו
אירוספסיאל סוקאטה ראלי

**אירוספסיאל סוקאטה ראלי** הוא מטוס תיור 4 מושבי מתוצרת צרפת.

בהתחלה המטוס פותח על ידי חברה צרפתית ב-1958 אבל אחרי שהיא פשטה את הרגל הייצור עבר לחברת אירוספסיאל שייצרה את המטוס הזה תחת חברת הבת שלה שנקראת סוקאטה. עזר ויצמן שהיה מפקד חיל האוויר קיבל את המטוס במתנה מתעשיית המטוסית הצרפתית בשנות השישים בגלל עסקת מיראז' ואז נעשה שימוש במטוס להטסת מפקדים. המטוס נמכר לחברה אזרחית אחרי כמה שנים.

## קישורים חיצוניים

* אירוספסיאל סוקאטה ראלי באתר חיל האוויר

קטגוריה:מטוסי תובלה וקישור של חיל האוויר הישראלי
קטגוריה:מטוסים צרפתיים